***Тэма:*** Іван Вярыга “Сустрэча”, Пятро Рунец “Аднойчы вечарам”.

***Мэта:*** стварыць умовы для асэнсаванага чытання і засваення зместу апавяданняў беларускіх пісьменнікаў Івана Вярыгі “Сустрэча”, Пятра Рунца “Аднойчы вечарам” пры выкарыстанні метада гукавога арыенціру.

***Задачы:***

- прачытаць з выкарыстаннем метада гукавога арыенціру апавяданні Івана Вярыгі “Сустрэча”, Пятра Рунца “Аднойчы вечарам”;

* праверыць узровень засваення зместу апавядання;
* фарміраваць уменні беспамылкова і арфаэпічна дакладнага чытання

па-беларуску;

- развіваць уменне дзяліць тэкст на часткі,вызначаць галоўную думку кожнай часткі і даваць ёй назву, складаць сюжэтную лінію;

- развіваць вуснае маўленне, узбагачаць лексічны запас вучняў;

* садзейнічаць захаванню здароўя вучняў праз выкарыстанне трэнажораў і фізкультхвілінак для вачэй;
* выхоўваць цікавасць да беларускай дзіцячай літаратуры.

***Абсталяванне:***

* падручнікі, камплекты кніг “Вось якія мы”( па колькасці вучняў у класе);
* кантрольна-ацэначныя лісты(па колькасці вучняў у класе) ;
* трэнажор для вачэй “Пірамідка”;
* чырвоны прадмет;
* слоўнікі;
* аркушы паперы з надрукаванымі словамі для слоўнікавай работы.

**ХОД УРОКА:**

***1.*Арганізацыя класа:**

Звонка празвінеў званок –

Нас паклікаў на ўрок.

Тут складаюць нам умовы –

І да працы мы гатовы!

- Дарагія дзеці! Я рада вітаць вас на нашым уроку! Спадзяюся на

плённую працу!

**2.Прагноз урока.**

**-**Чаго вы чакаеце ад сенняшняга ўроку? Я прапаную скласці вам прагноз нашага ўрока. Якім ён будзе?

-цікавым

-пазнавальным

-навучальным

-развіваючым

-захапляючым

-Напрыканцы ўрока мы вернемся да гэтага прагнозу і паназіраем, ці здзейсніўся ён.

**3.Праверка дамашняга задання.**

Дома дзеці рыхтавалі дыялог Міхася і маці з апавядання Васіля Сухамлінскага “Сівая валасінка”.

Па выбару настаўніка вучні адказваюць каля дошкі.Настаўнік прапануе вучням зрабіць самаацэнку сваіх адказаў, выстаўляе адзнакі па выніках праверкі.

***4.* Уводзіны ў тэму. Знаёмства з творчасцю пісьменніка Івана Вярыгі .**

**-**Хто з васпрыгадае , па якой літаратурнай краіне мы зараз вандруем?(Адказы вучняў- “З усмешкай і ўсур’ёз”.)

-Творы якіх аўтараў вас найбольш уразілі (Павел Місько “Добры чалавек”, Клаўдзія Каліна “Касманаўт”,Эдуард Валасевіч “Хлопчык і кацянё”, Васіль Сухамлінскі “Сівая валасінка”, Мікола Янчанка “А таму”)

-Сёння мы пазнаёмімся з творчасцю яшчэ двух аўтараў : Івана Вярыгі і Пятра Рунца.

-Цікава, а што аб’яднала творы розных аўтараў у адной тэме ўрока? Як лічыце вы?

5***.*Паведамленне тэмы і мэты ўрока.**

- Так, сёння на ўроку мы зноў дакранемся да твораў, якія вучаць нас дабраце,спачуванню, увазе да тых, хто побач з намі.Мы прачытаем з гукавым арыенцірам апавяданні Івана Вярыгі “Сустрэча” і Пятра Рунца “Аднойчы вечарам”, а наколькі асэнсаваным будзе ваша чытанне, пакажа тэст-апрос.

6. **Падрыхтоўка моўнага апарата.**

*а)чытанне складоў з нарошчваннем*

ча ця

шча уця

ушча муця

рушча лмуця

грушча блмуця

нгрушча дблмуця

*б)інтаніраванне чыстагаворкі*

Добраму чалавеку і чужое гора да сэрца.

***7.*** **Слоўнікавая работа.**

*а)лексічная б)арфаэпічная*

нацянькі балаціна

галёшы заскавытаў

жардзінкі

**Дынамічная фізкультхвілінка.**

8***.*Работа з трэнажорамі для вачэй “Пірамідка”.**

-Увага (2 сек.)

-канцэнтрацыя (10 сек.)

***9.*Работа над апавяданнем Івана Вярыгі “Сустрэча”.Уласна чытанне з папярэднім агаворваннем віду кантролю.**

Устаноўка на напісанне тэст-апросу па вызначэнні прычынна-следчых сувязяў.

а)чытанне настаўніка

б)сінхроннае чытанне

в)чытанне з гудзеннем

г)самастойнае чытанне

***10.*Пытанні на разуменне.**

- Ці ўсё ў апавяданні вам было зразумела?

-Што выклікала цяжкасці?

***11.*Тэст на вызначэнне прычынна-следчых сувязяў:**

1) Саўка пайшоў нацянькі, таму што новыя галёшы засцерагалі яго ад вады?( + )

2) Хлопчык радаваўся таму , што атрымаў пяцёрку па матэматыцы і зможа пайсці на паляванне з бацькам? ( + )

3) Саўка быў ужо не рад, што пайшоў праз балота, таму што трэба было ісці хутка? ( - ) II Варыянт:таму што жардзінкі былі мокрымі? ( - )( жардзінкі былі слізкімі)

4) Хлопчык узрадаваўся таму , што насустрач выскачыў суседскі сабака Тузік і яны змогуць падурэць? ( - )( хлопчык узлаваўся)

5) Сабака матнуў галавой і ўздрыгнуў усім целам , таму што яму не хацелася лезці ў гразь? ( + )

6) Саўку нельга было вяртацца назад, таму што жардзінкі яго не вытрымалі б? ( - )

( таму што ён мог не застаць дома тату , ды і з кладкі зляцець)

7) Саўка павысіў на Тузіка голас, таму што той развесіў вушы і не чуў , што гаворыць Саўка? ( - ) (таму што ён раззлаваўся)

8) Хлопчык выставіў наперад рукі каб скінуць сабаку? ( + )

9) Хлопчык пашлёпаў па гразі не выбіраючы дарогі каб хутчэй выбрацца на сухое?

( + )

10)Саўка саступіў дарогу Тузіку таму, што яму стала шкада сабаку? ( + )

***12.*** **Праверка тэста**

* Узаемаправерка
* “Звер з узорам”

1 2 3 4 5 6 7 8 9 10

+ + - - + - - + + +

***13.*Эмацыянальнае ўспрыманне твора.Метад “Чатыры вуглы”.**

У розных кутка класа ввісяць таблічкі са словамі-пачуццямі:

Літасць

Спачуванне

Крыўда

Павага

Вучні падыходзяць да таго надпісу, які адпавядае іх адносінам да ўчынка Саўкі.Дзеці тлумачаць свой выбар.

**-**Вызначце галоўную думку апавядання.

***14.* Работа над апавяданнем Пятра Рунца “Аднойчы вечарам”.**

**-** Зараз мы прачытаем яшчэ адно апавяданне, якое датычыцца тэме нашага раздзела. Аўтарам гэтага апавядання з’яўляецца Пятро Рунец .

Пятро Рунец нарадзіўся 04.05.1911 г. у вёсцы Азярычына Пухавіцкага раёна Мінскай вобласці ў сялянскай сям’і.Пасля заканчэння курсаў пры Барысаўскім педагагічным тэхнікуме (1930 г.) працаваў настаўнікам у Бярэзінскім раёне.У 1940 годзе прызваны ў Чырвоную Армію.Удзельнічаў у баях падчас Вялікай Айчыннай вайны. Узнагароджаны медалямі. Першае апавяданне апублікаваў у1932 г.Пісаў пераважна для дзяцей.Пераклаў на беларускую мову асобныя творы С.Міхалкова, Дж. Радары і інш.

***15.* Слоўнікавая работа.**

*а)лексічная б)арфаэпічная*

церусіўся дайшлі да шашы

наважыліся

як цюцькі

дыбаць

сетка з пакункамі

***16.*Уласна чытанне з папярэднім агаворваннем віда кантролю.**

Устаноўка на напісанне тэст-апросу па зместу.

Уласна чытанне.

а)чытанне настаўніка

б)сінхроннае чытанне

в)чытанне з гудзеннем

г)самастойнае чытанне

**Фізкультхвілінка з чырвоным прадметам.**

Правядзем,сябры, мы зараз

Фізхвілінку для вачэй.

Улева-управа,улева-управа-

Хітраваць ты можаш удала.

Уверх-уніз,уверх-уніз-

На свой пальчык падзівісь-

Ен на носік твой прысеў-

Раз-і ў далеч паляцеў.

***17.*Пытанні на разуменне.**

- Ці ўсё ў апавяданні вам было зразумела?

- Што выклікала цяжкасці?

***18.* Тэст па зместу:**

1) Коля, Галя і Кастусь ішлі са школы? ( + )

2) Нізка над зямлёй плылі хмары, буйны дожджык церусіўся на дарогу? ( - ) ( дробны дожджык )

3) Каля шашы спыніліся, паглядзелі, ці не відно аўтамашыны? ( + )

4) Дзеці ўбачылі , што на прыпынку нехта стаіць? ( + )

5) Каля прыпынка стаяла маладая жанчына з дзіцём на руках? ( - ) ( каля слупа )

6) Жанчына сказала:”Я прыехала да бацькоў у водпуск? ( - ) ( у адпачынак )

7) Жанчына ўсміхнулася і паказала на вялікі чамадан і сетку з пакункамі? ( + )

8)” –Не бядуйце. Мы вам дапаможам!-суцешыў Кастусь.” ( - ) ( суцешыла Галя)

9) Жанчына павесялела, усміхнулася дзіцяці? ( + )

10) Хлапчукі ўзялі чамадан, Галя сетку? ( + )

***19.*** **Праверка тэста**

* Узаемаправерка
* “Звер з узорам”

1 2 3 4 5 6 7 8 9 10

+ - + + - - + - + +

***20.*** **Дзяленне тэкста на часткі,складанне плана** **апавядання “Аднойчы вечарам ”.**

З дапамогай настаўніка вучні падзяляюць тэкст на сэнсавыя часткі, даюць назву кожнай частцы і, такім чынам, складаюць план апавядання(сюжэтную лінію).Да кожнага пункта плана падбіраюць словы – дапаможнікі.

* 1. Вяртанне дамоў са школы (ходзяць разам,сівыя хмары, дожджык).
  2. Уважлівасць Галі( штурханула Колю, апошні аўтобус).
  3. Коля заўпарціўся( цягацца, намокнем, абыдземся без цябе).
  4. Жанчына з дзіцём на прыпынку(да бацькоў у адпачынак, ніхто не сустрэў).
  5. Вучні прапануюць дапамогу(суцешыла,дома чакаць,рукой падаць).
  6. Свет не без добрых людзей(павесялела,пайшлі гуртам).

***21.*** **Вынікі ўроку. Рэфлексія.**

- З якімі творамі сёння пазнаёміліся?

- Якія пачуцці ўзнікалі ў вас падчас знаёмства з героямі гэтых апавяданняў?

-Што вы думаеце пра ўчынкі Саўкі, Кастуся, Галі, Колі?

-Што аб’ядноўвае гэтых дзяцей і іх учынкі?

-Як бы вы паступілі, калі б аказаліся ў падобных абставінах?

-Давайце вернемся да нашага прагноза ўрока, што ў прагнозе спраўдзілася?Прывядзіце доказы(адказы вучняў).

-Прымацуйце свой стыкер насупраць таго прагнозу, які для вас быў рэалізаваны на ўроку ў большай ступені.

***22.*** **Дамашняе заданне :**

1) Падрыхтаваць сціслы пераказ апявяданняПятра Рунца “Аднойчы вечарам” па плану.

2) Па жаданні:скласці вуснае апавяданне з вашага рэальнага жыцця на тэму “Як я дапамагаў…..(каму-небудзь”.